St. Johnstone FC

St. Johnstone Football Club er en skotsk fotballklubb fra byen Perth i regionen Perth and Kinross. Klubben har spilt i på høyeste nivå i Skottland siden 2009/2010-sesongen etter å ha rykket opp fra  Scottish First Division etter den foregående sesongen. Klubbens hjemmebane er McDiarmid Park. 

 Historie 
St. Johnstone FC regner offisielt stiftelsesåret sitt til 1884, da noen medlemmer av St. Johnstone Cricket Club begynte å spille fotball etter at cricketsesongen var over. Men nyere undersøkelser har vist at det offisielle stiftelsesmøtet til fotballklubben ble holdt først 24. februar 1885, og klubbens første kamp ble spilt 7. mars samme år.St. Johnstone Football Club: Club history Navnet St. Johnstone kommer av Perths skytshelgen Johannes Døperen, på engelsk St. John. Perth er St. Johns by (på skotsk «St. John's toun»), og dermed ble navnet St. Johnstone.

Klubben tok i bruk Recreation Ground som sin hjemmebane i 1885. I 1911 ble de valgt inn i Scottish Football League (Division 2). St. Johnstone var ute av ligaen mellom 1915 og 1921, da Division 2 var innstilt under og etter første verdenskrig. Etter at divisjonen kom i gang igjen, gjorde klubben det bedre, og i 1924 rykket de for første gang opp i Division 1. I desember samme år flyttet klubben til Muirton Park.

Med unntak av to sesonger ble St. Johnstone værende i øverste divisjon fram til 2. verdenskrig brøt ut, med 5.-plass (av 20 lag) som beste plassering i 1933 og 1935. Da ligaen kom i gang igjen etter krigen, ble klubben plassert på nivå 2, og de ble værende på det nivået til 1960. Fra 1963 fulgte en ny stabil periode i øverste divisjon, med 3.-plass (av 18 lag) i 1971 og finale i ligacupen høsten 1969 (0-1 mot Celtic) som høydepunkter.

Fra 1976 fulgte en ny periode i lavere divisjoner. St. Johnstone rykket for første gang ned i Second Division (nivå 3) i 1985, men klubben kom tilbake og nådde øverste divisjon igjen i 1990. I mellomtiden hadde klubben flyttet til McDiarmid Park i 1989. Etter fire sesonger i Premier Division og nye tre sesonger i First Division, kom klubbens beste periode i nyere tid fra og med opprykket i 1997. St. Johnstone ble nummer 3 (av 10 lag) i Premier League i 1999, og nådde igjen ligacupfinalen høsten samme år (1-2 mot Rangers).

 Sesonger 
SesongNivåLigaPlassEksterne lenker 2025–2026 2. Championship .http://www.rsssf.com/tabless/scot2026.html 2024–2025 1. Premiership 12. http://www.rsssf.com/tabless/scot2025.html 2023–2024 1. Premiership 11. http://www.rsssf.com/tabless/scot2024.html 2022–2023 1. Premiership 9. http://www.rsssf.com/tabless/scot2023.html 2021–2022 1. Premiership 11. http://www.rsssf.com/tabless/scot2022.html 2020–2021 1. Premiership 5. http://www.rsssf.com/tabless/scot2021.html 2019–2020 1. Premiership 6. http://www.rsssf.com/tabless/scot2020.html 2018–2019 1. Premiership 7.http://www.rsssf.com/tabless/scot2019.html 2017–2018 1. Premiership 8.http://www.rsssf.com/tabless/scot2018.html 2016–2017 1. Premiership 4.http://www.rsssf.com/tabless/scot2017.html 2015–2016 1. Premiership 4.http://www.rsssf.com/tabless/scot2016.html 2014–2015 1. Premiership 4.http://www.rsssf.com/tabless/scot2015.html 2013–2014 1. Premiership 6.http://www.rsssf.com/tabless/scot2014.html 2012–2013 1. Premiership 3.http://www.rsssf.com/tabless/scot2013.html 2011–2012 1. Premiership 6.http://www.rsssf.com/tabless/scot2012.html 2010–2011 1. Premiership 8.http://www.rsssf.com/tabless/scot2011.html

 Meritter og klubbrekorder 
 Beste ligasesong: 3.-plass (av 18 lag) i Division 1 i 1971 og 3.-plass (av 10 lag) i Premier League i 1999
 Beste sesong i Scottish Cup: Vinner 2014
 Beste sesong i ligacupen: Finalist i 1969/70 og 1998/99
 Beste sesong i Challenge Cup: Vinner i 2007/08
 Høyeste tilskuerantall på Recreation Ground: 11 154 mot Clydebank 14. april 1923 (Division 2)
 Høyeste tilskuerantall på Muirton Park: 29 972 mot Dundee 10. februar 1951 (skotsk FA-cup 2. runde)
 Høyeste tilskuerantall på McDiarmid Park: 10 575 mot Dundee 23. mai 1999 (Premier League)
 Største seier: 13-0 mot Tulloch 17. september 1887 (Perthshire Cup)
 Største tap: 1-11 mot Montrose 1. april 1893 (Northern League)

 Trivia 
St. Johnstone er den ene av bare to klubber som har spilt i Scottish Football League som har bokstaven J i navnet, og den eneste klubben som fremdeles eksisterer. Den andre klubben var Johnstone FC, som spilte i Division 2 i 1912-1915 og 1921-1925, og i Division 3 i 1925-1926. De to klubbene spilte i samme divisjon til 1924. Det var ingen forbindelse mellom de to klubbene – Johnstone FC var fra byen Johnstone i Renfrewshire.

 Kilder 
 Sky Sports Football Yearbook. Headline Publishing Group, London 2008. ISBN 978 0 7553 1820 9
 Gordon Smailes: The Breedon Book of Scottish Football Records. Breedon, Derby 1995. ISBN 1-85983-020-X
 Paul & Shirley Smith: The Ultimate Directory of English & Scottish Football Grounds. Yore Publications, Harefield 2005. ISBN 0954 783042

 Eksterne lenker 

 St. Johnstone Football Club

Kategori:Fotballag i Skottland
Kategori:Perth and Kinross
Kategori:Fotballag etablert i 1884
Skottland
Skottland